বিচ্ছেদ হয়ে গিয়েছে গত মাসেই। সম্পর্কে পরিণতি এমনই পর্যায়ে পৌঁছেছিল যে মারাদোনাকে শেষ পর্যন্ত বাড়ি থেকেই বের করে দিয়েছেন তাঁর বান্ধবী রোসিও অলিভার। মারাদোনা ৫৮। তাঁর বান্ধবী ২৮। বয়সে ৩০ বছরের ছোট বান্ধবীর সঙ্গে মারাদোনার সম্পর্ক নিয়ে প্রথম থেকেই প্রচারমাধ্যমের নজর ছিল। যাইহোক, বিশ্বকাপের সময়েও বান্ধবীকে মারাদোনার সঙ্গে দেখা গিয়েছিল। তবে বিচ্ছেদ হওয়ার পরে মারাদোনাকে বাড়ি থেকে তাড়িয়ে দিয়েছেন অলিভা। সেই বাড়িটা আবার মারাদোনারই।

এই বিষয়ে অন্যান্য খবর

মারাদোনাকে তাড়িয়ে দিয়েছেন বান্ধবী, কিংবদন্তির এখন বাড়ি নেই 


মারাদোনার শারীরিক অবস্থাও ভাল নয়। পাকস্থলীতে রক্তক্ষরণের জন্য অস্ত্রোপচার করতে হয়েছে কিংবদন্তি ফুটবলারকে। মেক্সিকোর দ্বিতীয় ডিভিশনের ক্লাব ডোরাডোর কোচিংয়ের পুনরায় একবছরের জন্য নিজের চুক্তি নবীকরণ করেছেন তিনি। তবে অস্ত্রোপচারের কারনে ক্লাবে সময়ে যোগ দিতে পারেননি।
যাইহোক, সম্প্রতি আর্জেন্টিনার এক টিভি অনুষ্ঠানে মারাদোনা জানিয়েছেন, তাঁর ছোট বান্ধবী অলিভার মাথাই ধড় থেকে আলাদা করে ফেলতে ইচ্ছা করেছিল মারাদোনার। তবে মারাদোনা তারপরেই স্পষ্ট করে দিয়েছেন, সঙ্গিনীর গায়ে হাত তোলার মতো তাঁর অভিপ্রায় কোনওদিনই নেই। ‘‘সঙ্গিনীর গায়ে হাত তোলার মানুষ নই, তবে ইচ্ছে হচ্ছিল ওর মাথাটা শরীর থেকে আলাদা করে ফেলি।’’ বলেছেন কিংবদন্তি।
সেই অনুষ্ঠানে মারাদোনা জানিয়েছেন, ‘‘ও ছুটিতে ঘুরে বেড়াচ্ছে, সেটাও তো আমার টাকায়!’’ তিনি সঙ্গিনীকে দুবাইয়ের বাড়ি থেকে উৎখাত করার বার্তা দিয়ে আরও জানিয়েছেন, ‘‘ওর পরিবারকে যে বাড়িটা দিয়েছিলাম, সেটা আমার। আমি সেটা নিয়ে নেব। আমি ফাদার ক্রিসমাস নই যে ঘুরে ঘুরে মানুষকে জিজ্ঞাসা করব কার কী লাগবে!’’